Benjamin Tatar dobio poziv u reprezentaciju BiH

Benjamin Tatar je dobio poziv selektora nogometne reprezentacije Bosne i Hercegovine Dušana Bajevića za predstojeće duele.

Zmajevi će u oktobru odigrati tri utakmice, a u konkurenciji za njih će biti i najbolji igrač Sarajeva.

Tatar, koji je vjerovatno i igrač koji je u najboljoj formi kada je riječ o Premijer ligi BiH, je ove sezone na osam utakmica postigao šest pogodaka i upisao jednu asistenciju.

Krilni napadač Bordo tima je bio raspoložen i u evropskim mečevima gdje je u dva nastupa postigao isto toliko pogodaka.

Dvadesetšestogodišnji Tatar će tako biti u konkurenciji za duele protiv Sjeverne Irske 8. oktobra, Nizozemske 11. oktobra i Poljske 14. oktobra.